cyanic-selkie/wikianc huggingface dataset:
Groot Sinagoge, Johannesburg
Pres. Paul Kruger het vier standplase op die hoek van Joubert- en De Villiersstraat aan die Johannesburgse Hebreeuse Gemeente toegeken waarop hulle ’n sinagoge kon bou. Die perseel is naby aan die oorspronklike Parkstasie en so het die sinagoge begin bekendstaan as die Park-sinagoge of Parkstasie-sinagoge. Die president het dit met veel prag en praal op 14 September 1892 geopen. Hierdie sinagoge was omtrent 20 jaar lank in gebruik tot dit in 1912 aan die Suid-Afrikaanse Spoorweë verkoop is, wat dit as militêre hoofkwartier vir die Suid-Afrikaanse Spoorweë en Hawens se regimente gebruik is tot dit in 1928 afgebreek is om plek te maak vir die nuwe stasie.
Llangefni
Sport
Die plaaslike rugbyklub is Llangefni RFC, wat in die Walliese Rugbyunie-ligas speel. Die klub het onlangs bevordering na Afdeling 2-Wes verkry, maar die WRU het toe besluit om die klub terug na Afdeling 4 Noord- Wallis-liga te relegeer.
Groot Sinagoge, Johannesburg
Dit was nadat die Park-sinagoge verkoop is dat die Johannesburgse Hebreeuse Gemeente begin bou het aan wat eindelik die grootste Joodse godsdienstige bouwerk in Suid-Afrika sou word. Tydens die jare 1913 en 1914 is die Groot Sinagoge gebou op ’n hele straatblok begrens deur Wolmarans-, Claim-, Quartz- en Smitstraat. Hierdie groot perseel, uitgekies deur die Joodse argitek Hermann Kallenbach, was na-aan die gebied waar die meeste van Johannesburg se Jodedom destyds gewoon het.
Die gebou is ontwerp deur Theophile Schaere, terwyl die bouaannemers Hoheisen & kie was. Siegfried Raphaely het die hoeksteen op 3 September 1913 gelê. Sammy Marks het al die bakstene voorsien en het die eer gehad om tydens die inwydingsgeleentheid die sleutel aan rabbi J.L. Landau te oorhandig. Bouwerk het amper ’n jaar geduur en op 23 Augustus 1914 kon die Johannesburgse Hebreeuse Gemeente se spogsinagoge amptelik ingewy word deur rabbi dr. L.L. Landau.
Llangefni
Vervoer
Die dorp het 'n stasie op die Anglesey Central Railway gehad wat in 1864 geopen is. Dit het in 1964 gesluit, hoewel goederetreine tot 1993 deur die dorp geloop het. Alhoewel dit nie meer in gebruik is nie, is die spoorlyne nie verwyder nie. Die naaste stasie is nou by Llanfairpwllgwyngyll, 8 km weg soos die kraai vlieg. Daar is gereeld busse na die groter nedersettings Bangor en Holyhead sowel as na die kleiner dorpe Amlwch en Beaumaris. Met die pad is die dorp net 2 km van die belangrikste A55- en A5 -paaie af, via die kort A5114. Water vir die dorp kom van Llyn Cefni, 'n reservoir 2,4 km na die noordweste.
Groot Sinagoge, Johannesburg
Altesaam 24 jaar lank, van 1891 tot 1915, het die twee gemeentes afsonderlik gefunksioneer, elkeen met sy eie rabbi en gemeenskapsleiers. In 1898 het die Witwatersrandse Ou Hebreeuse Gemeente die 26-jarige rabbi dr. J.H. Hertz as hul rabbi aangestel. Hy het hul geestelike leier gebly tot met sy terugkeer na Amerika in 1911. In 1903 het die Johannesburgse Hebreeuse Gemeente rabbi dr. J.L. Landau gevra om hul rabbi te word, ’n amp wat hy 40 jaar lank tot in 1943 sou beklee.
Llangefni
Walliese taalvaardighede
Volgens die 2011-sensus is Llangefni die gemeenskap met die hoogste persentasie Walliessprekendes op die eiland Anglesey, en die 6de hoogste in Wallis. 80,7% van die inwoners van drie jaar en ouer het gerapporteer dat hulle Wallies in die 2011-sensus kon praat, in vergelyking met 83,8% wat dit in die 2001-sensus aangemeld het. 91,6% van diegene wat in Wallis gebore is, kon Wallies praat.
Groot Sinagoge, Johannesburg
Minstens 10 jaar lank het die Witwatersrandse Ou en Johannesburgse Hebreeuse Gemeente sonder welslae oor die samesmelting van die twee gemeentes onderhandel. Rabbi Hertz se vertrek in 1911 en die swak toestand waarin die Presidentstraat-sinagoge verkeer het, het ’n nuwe geleentheid vir toenadering tussen die twee gemeentes geskep. Eindelik, na lang onderhandelings, is ’n ooreenkoms op 30 Mei 1915 bereik ingevolge waarvan die Verenigde Hebreeuse Gemeente gestig en die Wolmaransstraat-sinagoge sy hoof-aanbiddingsplek geword het.
Die Wolmaransstraatse Sinagoge het ’n spesiale plek in die hart van Johannesburg se Joodse gemeenskap gehad. Dit was ook simbool van die vereniging van die twee gemeentes. Ná die samesmelting is dit beskou as die moedersinagoge van Johannesburg en is alle groot geleenthede van die Joodse gemeenskap in sy groot saal gehou. Sedert sy inwyding was dit die setel van die land se hoofrabbi, onder wie rabbi dr. Landau, rabbi L.I. Rabinowitz, rabbi B.M. Casper en rabbi C.K. Harris.
Lisa Gornick
Lisa Gornick (gebore 1970) is 'n Engelse regisseuse, aktrise, en skryfster. Sy is bekend vir haar rolle in die rolprente Do I Love You? (2002), Tick Tock Lullaby (2007), Woman in Gold (2015), en The Book of Gabrielle (2016).
Jacquère
Jacquère is 'n wit druifsoort wat hoofsaaklik in die Savoie-wynboustreek van Frankryk verbou word. Dit lewer 'n hoë opbrengs, en word gebruik om ligte, verfrissende en sag-aromatiese wyn te maak, soos byvoorbeeld Vin de Savoie. Jacquère word ook gebruik in Apremont-wyn, en word gewoonlik gedrink saam met kaasfondue ('n gereg uit dieselfde streek). Dit word ook gebruik om Bugey-wyn te maak.
Jacquère word ook verbou in sommige Condrieu-wingerde, maar dit mag nie gebruik word om Condrieu Appellation d'Origine Contrôlée-wyn te maak nie.
Na verhoogde aanplantings in Frankryk in die 1980's, het aanplantings van die druifsoort sedert die 1990's op ongeveer 1000 hektaar gestabiliseer.
Verhouding met ander druifsoorte
Gouais blancis is uitgeken as een van die druifsoort se voorlopers, maar die andere is onbekend. Kenners is van mening dat Jacquère van Franse oorsprong is.
Tumblr
Tumblr (geskryf as tumblr) is 'n gratis sosiale netwerk- en mikrojoernaaldiens wat deur David Karp geskep en deur Yahoo! besit word. Die webtuiste stel mense in staat om teks, stilstaande en bewegende beelde, kwotasies, skakels en oudio-opnames in 'n "tumblrlog“ te publiseer. Gebruikers kan ander persone se webjoernale (blogs) volg om sodoende in kontak te bly. Teen 7 Desember 2018 het die webtuiste reeds meer as 450 miljoen webjoernale gehad.
Jacquère
Verhouding met ander druifsoorte
In die 20ste eeu het die ampelograwe Louis Levadoux en (dekades later) Linda Bisson Jacquère gekategoriseer as 'n lid van die Pelorsien eko-geogroep, saam met Bia blanc, Béclan, Dureza, Exbrayat, Durif, Joubertin, Mondeuse blanche, Peloursin, Servanin en Verdesse.
Sinonieme
Sinonieme vir die druifsoort sluit in Altesse de Saint-Chef, Blanc des Ecoutoux, Buisserate, Cherche, Coufe Chien, yCugnete, Cugnette, Cugniette, Jacquère Blanche, Jacquèrre, Jacquière, Martin Cot, Martin Cot Blanc, Molette de Montmelian, Patois Rossette, Plant de Myans, Plant des Abymes, Redin, Robinet, Rossettin, Roussette, en Roussette de Montmelian.
Haliclona shimoebuensis
Haliclona shimoebuensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Huisgenoot: Ware Lewensdramas
Huisgenoot: Ware Lewensdramas is 'n werklikheidsreeks op VIA, DStv kanaal 147 sedert 27 Julie 2017.
Die reeks is gebaseer op stories wat in die tydskrif Huisgenoot verskyn het. Dit fokus op die karakters, kenners en joernaliste agter die stories.
Sharni Vinson
Sharni Vinson (gebore 22 Julie 1983) is 'n Australies-Amerikaanse aktrise. Sy is bekend vir haar rolle in die rolprente Step Up 3D (2010), You're Next (2011), Bait (2012), en House on Willow Street (2016).
Huisgenoot: Ware Lewensdramas
Die reeks het ook 'n Beste van... reeks en Huisgenoot Ware Lewensdramas:Vlees en Bloed
Die reeks is ook beskikbaar op DStv Now en Showmax
Rolf Zacher
Rolf Zacher (28 Maart 1941 – 3 Februarie 2018) was 'n Duitse akteur. Hy was bekend vir sy rolle in die rolprente Slow Attack (1980) en We Free Kings (1996).
Dan Hicks (akteur)
Dan Hicks (gebore 19 Julie 1951) is 'n Amerikaanse akteur en vervaardiger. Hy is bekend vir sy rolle in die rolprente Evil Dead II (1987), Intruder (1989), Darkman (1990), en Spider-Man 2 (2004).
George Russell
George Russell (gebore 15 Februarie 1998) is 'n Britse professionele motorrenjaer wat aan Formule Een Grands Prix deelneem. Hy het in 2022 by die Mercedes AMG fabriekspan aangesluit in die plek van die Finse renjaer Valtteri Bottas, wat na Alfa Romeo vertrek het.
Hy het tot 2021 vir die Williams-Mercedesspan deelgeneem.
Formule 2-loopbaan
In 2018 het Russell oorbeweeg na Formule 2, waar hy, soos Jack Aitken, sy vennootskap met ART Grand Prix voortgesit het. Hy het altesaam sewe wedrenne gewen by die Bakoe-straatrenbaan, die Barcelona-Catalunya-renbaan, die Paul Ricard-renbaan, die Red Bull Ring, die Autodromo Nazionale Monza, die Sochi Autodrom en die Yas Marina-renbaan. Hy was ook in vier ander wedrenne op die podium en het die klaskampioen in die voorlaaste wedren by Yas Marina gekroon. Met 287 punte was hy 68 punte voor Lando Norris, die nommer twee op die finale puntelys.
Formule 1-loopbaan
In 2017 is Russell toegelaat om aan die eerste vrye oefensessie saam met die Force India-span deel te neem tydens die laaste twee Formule 1-renne van die seisoen in Brasilië en Aboe Dhabi.
In 2018 was Russell die amptelike reserwebestuurder van Mercedes. In 2019 het hy sy Formule 1-rendebuut as jaer by Williams gemaak.
Van 4 tot 6 Desember het Russell Lewis Hamilton tydens die 2020 Sakhir Grand Prix in die Mercedes-span vervang, aangesien Hamilton positief getoets het vir die COVID-19-virus. In dié wedren het Russell sy eerste punte in Formule 1 aangeteken.
Op 7 September 2021 is aangekondig dat Russell die tweede jaer in die Mercedes-span sou wees, vanaf die 2022-seisoen, en dus Hamilton se spanmaat.
Formule 1-uitslae
* Seisoen nog aan die gang. ‡ Halwe punte is toegeken in België in 2021 na 'n verkorte wedren weens swaar reën.
Yster-60
Yster-60 is 'n radio-aktiewe isotoop van yster.
Vorming
Yster-60 word tydens supernova-ontploffings gevorm en dit is hier op aarde lank uitgestorwe.
Verval
Hierdie nuklied verval na kobalt-60, wat weer verval na nikkel-60:
Halfleeeftyd
Aanvanklik is aangeneem dat die isotoop se halfleeftyd 1,49 ± 0,27 miljoen jaar was, maar in 2009 is dit opnuut bepaal. Die nuwe waarde 2,62 ± 0,04 miljoen jaar is langer en het tot wysiging van die insigte in die nukleosintese van die melkweg en die tydskaal van die vroeë sonnestelsel gelei.
Supernova's
Daar is yster-60 aangetref in neerslae in die oseaan wat daarop dui dat die aanwesigheid van hierdie isotoop afkomstig is van supernova's wat in die omgewing van ons sonnestelsel in die laaste paar miljoen jaar plaasgevind het.
Aulacomya atra
Aulacomya atra, ook genoem die Magellaanse mossel of die geribde mossel, is 'n suidelike spesie eetbare soutwatermossel, 'n mariene tweekleppige weekdier in die familie Mytilidae, die ware mossels. Let daarop dat die algemene naam geribde mossel ook gebruik word vir 'n mossel in die Noordelike Halfrond, Geukensia demissa.
Lucy Griffiths (aktrise, gebore 1986)
Lucy Griffiths (gebore 10 Oktober 1986) is 'n Engelse aktrise. Sy is bekend vir haar rolle in die rolprente Winter's Tale (2014) en Uncanny (2015), en in die televisiereekse Robin Hood (2006) en True Blood (2008).
Martha Wash
Martha Wash (gebore 28 Desember 1953) is 'n Amerikaanse aktrise. Sy is bekend vir haar rolle in die rolprente Gung Ho (1986), D2: The Mighty Ducks (1994), en Kiss Me, Guido (1997), en in die televisiereeks The Gordon Elliott Show (1994).
Klas 7A-stoomlokomotief
Die Suid-Afrikaanse Klas 7A 4-8-0 van 1896 is 'n Suid-Afrikaanse stoomlokomotief van die pre-Unie-era in die Kaapkolonie.
John Michael Higgins
John Michael Higgins (gebore 12 Februarie 1963) is 'n Amerikaanse akteur. Hy is bekend vir sy rolle in die rolprente Best in Show (2000), A Mighty Wind (2003), Blade: Trinity (2004), en Pitch Perfect (2012).
Arctotis acuminata
Arctotis acuminata is 'n plant wat hoort tot die genus Arctotis. Die spesie is endemies aan die Wes-Kaap.
Ran Wei (aktrise)
Ran Wei is 'n Amerikaanse aktrise. Sy is bekend vir haar rolle in die rolprente Big Eyes (2014) en Ghost in the Shell (2017), en in die televisiereeks How to Survive High School (2015).
Margaret E. Knight
Margaret Eloise Knight (14 Februarie 1838 – 12 Oktober 1914) was 'n Amerikaanse uitvinder, veral bekend vir 'n masjien wat platboom- papiersakke vervaardig. Sy is al "die bekendste 19de-eeuse vroulike uitvinder" genoem. Sy het die 'Eastern Paper Bag Company' in 1870 gestig en papiersakke vir kruideniersware vervaardig wat 'n soortgelyke vorm as dié wat in latere geslagte gebruik sou word gehad het. Knight het ook tientalle patente in verskillende velde ontvang en 'n simbool vir vroue se bemagtiging geword.
Vroeë lewe
Margaret E. Knight is op 14 Februarie 1838 in York, Maine, gebore as kind van Hannah Teal en James Knight. As 'n klein dogtertjie het "Mattie", soos haar ouers en vriende haar 'n bynaam gegee het, verkies om met houtwerkgereedskap in plaas van poppe te speel, en het gesê dat "die enigste dinge wat [sy] wou hê, 'n jagmes, 'n klein boor en stukke hout was.” Sy was as kind bekend vir haar vlieërs en sleë.
Knight en haar broers, Charlie en Jim, is deur hul weduwee-ma grootgemaak. Knight se pa is oorlede toe sy jonk was, waarna die verarmde gesin na Manchester, New Hampshire, verhuis het, waar daar werk in die katoenmeulens beskikbaar was. Enige formele opleiding wat sy gehad het was beperk tot sekondêre skool, aangesien sy op 12-jarige ouderdom saam met haar broers en susters in die meule gaan werk het.
Die 12-jarige Knight het 'n ongeluk by die meule aanskou waarin 'n werker gesteek is deur 'n pendeltuig met 'n staalpunt wat uit 'n meganiese weefmasjien geskiet het. Binne weke het sy 'n veiligheidstoestel vir die weefmasjien ontwerp, wat toe later ook deur ander Manchester-meulens gebruik is. Die toestel is nooit gepatenteer nie en die presiese aard daarvan is onbekend, alhoewel dit dalk 'n toestel was om die weefmasjien te stop toe die pendeldraad gebreek het of dalk 'n verdedigingsmeganisme om 'n vlieënde pendeltuig fisies te blokkeer.
Beroep
Knight se eerste patent, wat in 1870 uitgereik is, was vir 'n "verbetering in papiertoevoermasjiene", 'n "pneumatiese papiertoevoerder" met toepassings in drukperse en papiervoumasjiene; haar papiersakmasjien sal 'n driestap-vouproses hê om die plat bodem te vorm. Destyds het heelwat vroulike uitvinders en skrywers hul geslag verberg deur slegs 'n voorletter in plaas van hul voornaam te gebruik, maar Margaret E. Knight word duidelik in hierdie patent geïdentifiseer.
Platboom papiersakmasjien
Knight het in 1867 na Springfield, Massachusetts, verhuis en is deur die 'Columbia Paper Bag Company' aangestel. Sy het opgemerk dat die koevertvormige masjiengemaakte papiersakke wat hulle vervaardig het, swak en smal was, en nie op hul basis kon staan nie. Hulle was ook nie goed geskik vir lywige items nie, soos byvoorbeeld kruideniersware en hardeware goedere. Masjiene vir die vervaardiging van hierdie koevert-styl sakke was die onderwerp van drie patente wat in 1852, 1855 en 1858 aan Francis Wolle uitgereik is Papiersakke met 'n plat bodem, wat stewiger en nuttiger was, is ten duurste met die hand gemaak.
Sodanige platboomsakke was reeds sedert ten minste die 1840's algemeen in Brittanje gebruik, en verbeterings aan handproduksietegnieke het gedurende die 1850's plaasgevind. Byvoorbeeld, 'n patent is in 1853 aan James Baldwin van Birmingham toegeken vir semi-gemeganiseerde apparaat om te gebruik in die maak van platboom papiersakke. Met die idee om die proses meer volledig te outomatiseer, het Knight in 1868 'n masjien uitgevind wat papier gesny, gevou en vasgeplak het om die platboom- bruinpapiersakke te vorm wat vandag aan kopers bekend is. Hierdie masjien het die massavervaardiging van platboomsakke moontlik gemaak, wat die produksiespoed dramaties verhoog het.
Knight het ’n houtprototipe van die toestel gebou, maar het ’n werkende ystermodel nodig gehad om vir ’n patent aansoek te doen. Charles Annan (of Anan ), 'n masjinis wat die masjienwinkel besoek het waar Knight se ystermodel gebou is, het haar ontwerp gesteel en dit eerste gepatenteer. Toe Knight probeer het om haar werk te patenteer, het sy Annan se patent ontdek en in die herfs van 1870 'n patentinmengingsgeding aanhangig gemaak. Annan het aangevoer dat "sy ongetwyfeld nie die meganiese kompleksiteit van die masjien sou kon verstaan nie", en hy het moontlik vooroordele jeens vroue uitgebuit, en/of dat syne 'n ander masjien was (waarskynlik op grond van besonderhede wat hy verkeerd onthou het), en dat sy nie daarin geslaag het om 'n werkende masjien te skep nie. Sommige skrywers, soos Ryan Smith van die Smithsonian Magazine, sê Annan het aangevoer geen vrou kon die masjien ontwerp het nie, alhoewel dit volgens Michael Abrams van die American Society of Mechanical Engineers 'n moderne oordrywing is van Annan se enigste argument dat sy masjien 'n ander masjien was. Knight het gereageer met oorvloedige bewyse in die vorm van noukeurige handgetekende bloudrukke, joernale en modelle, en 'n aantal getuies wat getuig het dat sy tekeninge en modelle gemaak het vanaf 1867. Sy het die destydse groot bedrag van $100 (ekwivalent van $2,143) per dag bestee in regskoste vir die 16-dae-verhoor, wat tot oorwinning gelei het. Sy het haar patent in 1871 ontvang.
Vir haar uitvinding van die papiersakmasjien is Knight in 1871 deur koningin Victoria van Engeland vereer.
Met 'n sakevennoot van Massachusetts het Knight die 'Eastern Paper Bag Company' in Hartford, Connecticut, gestig. Aangesien sy geen belangstelling gehad het om 'n besigheid te bestuur nie, het sy in plaas daarvan tantieme van die 'Eastern Paper Bag Company' ontvang en voortgegaan om as 'n uitvinder te werk. Sy het in 1879 'n verdere patent verkry vir verbeterings aan die papiersakmasjien. Dit is ook aan Eastern toegewys. Alhoewel Knight 'n gemaklike inkomste verdien het deur haar papiersak-tantieme, was dit egter beperk tot $25 000 en het dus na 'n tyd geëindig. Sy sou vir die res van haar loopbaan in hierdie patroon voortgaan en haar verskillende uitvindings aan maatskappye verkoop om van tantieme en patentverkope te lewe.
Knight het na Ashland verhuis en daarna na Framingham, Massachusetts, en in 'n kantoor in die middestad van Boston gewerk.
Latere uitvindings
Haar verskeie ander uitvindings sluit ondermeer twee patente van 1894 in: 'n nommermasjien, en 'n vensterraam en raam. In totaal is aan haar ten minste 27 en moontlik 30 patente toegestaan, alhoewel sy ook heelwat toestelle uitgevind het wat sy nie gepatenteer het nie.
Latere lewe
Knight het haar werk tot laat in sy lewe voortgesit. ’n Artikel uit 1913 in The New York Times het berig dat sy “twintig uur per dag aan haar nege-en-tagtigste uitvinding gewerk het”.
Knight was nooit ryk nie, alhoewel sy as volwassene gemakliker geleef het as in die kinderjare. Knight het nooit getrou nie en is alleen op 12 Oktober 1914 op die ouderdom van 76 oorlede, en sy het 'n boedel ter waarde van slegs $275,05 nagelaat.
Nalatenskap
As 'n vroulike uitvinder het Knight sekere uitdagings en beperkings in die gesig gestaar. Dit is moontlik dat Knight se probleme as 'n vroulike uitvinder dalk oordrewe is in die moderne populêre kultuur, soos in kinderboeke. Dit sluit in die bewerings dat Knight se uitvindings verontagsaam is weens haar geslag, en dat Charles Anan (of Annan) in die hof aangevoer het dat vroue nie tot sulke uitvindings in staat is nie. Dit is egter waar dat vroue, toe Knight haar papiersakmasjien gepatenteer het, 'n uiters klein fraksie van patente gehad het. Vandag steeds is minder as 10% van primêre uitvinders vroulik.
’n Doodsberig het Knight as “vrou Edison” beskryf. Laat in haar lewe is Knight erken as 'n leier onder vroue, en haar prestasies word dikwels as 'n voorbeeld deur vroueregte- aktiviste en suffragettes voorgehou. Sy is in verskeie pro-stemreg koerante en tydskrifte saam met ander vroue uitvinders voorgehou as "vroue Edisons". Sy was te siene in 'n 1913 New York Times- artikel, "Women Who Are Inventors," wat die idee van vroulike intellektuele minderwaardigheid weerlê het. Die artikel van 1913 is geskryf in reaksie op 'n sekere dokter se omstrede mening dat vroue hul plek in die letterkunde gehad het, maar nie vindingryk was nie; hy het gewys op die paar vroue wat aangeteken is as vooraanstaande kunstenaars, komponiste, uitvinders, of selfs beroepe wat as 'vroulik' beskou was, soos sjefs en mode-ontwerpers. Die repliek artikel het geantwoord dat vroue in huishoudelike werk gesekwestreer is en kreatiewe geleenthede geweier is, en het nege vroulike uitvinders van die dag uitgewys, waarvan Knight die vernaamste onder hulle was.
'n Gedenkplaat wat haar erken as die "eerste vrou aan wie 'n Amerikaanse patent toegeken is" en houer van 87 Amerikaanse patente hang op die Curry Cottage by 287 Hollis St in Framingham. Knight was egter nie eintlik die eerste nie: óf Mary Kies óf Hannah Slater het daardie eer.
Die platboom-papiersakmasjien was Knight se suksesvolste uitvinding. Knight se sakke het ietwat verskil van moderne sakke. Hulle het nie trekklaviergevoude kante soos moderne sakke gehad nie, wat dus meer kompak in berging is en meer gedefinieerde hoeke het; Luther Crowell het in 1872 'n trekklavier-geplooide sak gepatenteer. Nog 'n kenmerk wat later ontwikkel is, was maklik om in 'n vierkantige bodem te ontvou. Papiersakke het lapsakke, kratte en bokse vir inkopies vervang, en was standaard vir byna 'n eeu voordat dit deur weggooibare plastieksakke vervang is, waarvoor 'n goedkoop vervaardigingsproses in die 1970's en 80's ontwikkel is.
Brakspruit (Kareemyn)
Die Brakspruit is 'n sytak van die Sterkstroom in Noordwes in Suid-Afrika. Dit vloei digby die Kareemyn van Lonmin.
GMM Grammy
GMM Grammy Openbare Maatskappy Beperk (Thai: จีเอ็มเอ็ม แกรมมี่ of G"MM' Grammy) is die grootste vermaaklikheidsonderneming in Thailand. Dit besit 'n 70% aandeel in die Thaise vermaaklikheidsbedryf. Grammy-kunstenaars sluit Thongchai McIntyre, Silly Fools en Loso in. Benewens sy musiek bedrywighede, is die onderneming ook betrokke by konsertproduksies, kunstenaarbestuur en film - en televisieproduksie en - uitgewerye.
Breeda Wool
Breeda Wool is 'n Amerikaanse aktrise, vervaardiger, en skryfster. Sy is bekend vir haar rolle in die televisiereekse UnREAL (2015), Vice Principals (2016), Mr. Mercedes (2017), en Midnight, Texas (2017).
Haliclona simplex
Haliclona simplex is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ruschia barnardii
Ruschia barnardii is 'n vetplant uit die vygiefamilie wat inheems aan Namibië en Suid-Afrika is.
Jacobus Johannes Naudé
Kaptein Jacobus Johannes Naudé (8 Januarie 1876 - ) was 'n spioen vir die Boere tydens die Tweede Vryheidsoorlog. Hy is in Smithfield gebore. Hy het bekendheid verwerf na sy spioenasie bedrywighede bekend geword het na die oorlog. G.D. Scholtz het 'n boek oor sy ervaringe geskryf: ''N DOODSGEVAAR: die oorlogservarings van Kapt. J. J. Naudé''.
Naudé se ouers was Burgert Adriaan Naudé en Hester Cecelia van den Berg. Hy het as jong seun saam met sy ouers na Johannesburg getrek en later na Rustenburg. Hy het deelgeneem aan die ZAR se aksie teen die Hananwa in 1894 asook die Jameson-inval in 1895. Daarna het hy na Pretoria verhuis waar hy gewerk en studeer het.
Toe die Tweede Vryheidsoorlog uitbreek is hy na die Natal-front hy waar aanvanklik in die ambulans afdeling gewerk het. Hy het geveg in die Slag van Willow Grange en die Slag van Colenso. Hy het later diens gedoen in die Oranje Vrystaat. Net voor die val van Pretoria het genl. Louis Botha hom gevra om aan te bly en 'n spioenasie netwerk op die been te bring. Hy het dit gedoen en inligting soos die roosters van die treine was belangrik.
Tydens die Verdrag van Vereeniging was hy een van die ses persone wat teen vredesluiting gestem het.
Plasebo
'n Plasebo (soms genoem 'n foppil, in Engels: "Placebo") is 'n inerte stof of behandeling wat nie ontwerp is om terapeutiese waarde te hê nie. Plasebos sluit in mediese behandelings, bv. inerte tablette (soos suikerpille) en inerte inspuitings (soos soutoplossings), en nie-mediese behandelings, byvoorbeeld vals chirurgie, Akupunktuur, Homeopatie en ander bedrieglike prosedures.
'n Plasebo kan gebruik word as deel van mediese navorsing, byvoorbeeld 'n dwelmtoets waarin die aktiewe medikasie en die plasebo dieselfde lyk sodat die plasebo as 'n wetenskaplike beheer funksioneer. Sulke dubbelblinde studies verhoed dat die ontvanger weet of 'n behandeling aktief of onaktief is, aangesien verwagtinge oor effektiwiteit die resultate kan beïnvloed. 'n Plasebo kan aan 'n persoon in 'n kliniese konteks gegee word ten einde die ontvanger te mislei om te dink dat dit 'n aktiewe behandeling is. Die gebruik van 'n plasebo as behandeling in kliniese medisyne is eties problematies aangesien dit bedrog en oneerlikheid in die dokter-pasiëntverhouding bring.
In 'n kliniese proef word enige verandering in die pasiënt wat die plasebo gekry het beskou as die "plasebo-reaksie" (in Engels: "Placebo response"), en die verskil tussen geen behandeling en die plasebo-reaksie word die "plasebo-effek" genoem.
Navorsing het bevind dat placebos geen invloed op siekte het nie. Hulle kan slegs die persoon se persepsie van hul eie toestand beïnvloed. Verbeterings wat pasiënte ervaar nadat hulle met 'n placebo behandel is, kan ook toegeskryf word aan onverwante faktore, soos 'n natuurlike herstel van die siekte.
Haliclona similis
Haliclona similis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1897 deur Topsent.
Serruria
Serruria (spinnekopbosse) is 'n struikgenus wat hoort tot die familie Proteaceae. Daar is ongeveer 57 spesies wat tot die genus hoort. Die genus is endemies aan Suid-Afrika en vorm deel van die fynbos plantegroei. Een van die bekendste spesies in die genus is die bergbruidjie.
J.B. Robinson
Sir Joseph Benjamin Robinson (3 Augustus 1840 - 1929) was 'n mynmagnaat. Hy is op Cradock gebore as die seun van 'n 1820-Setlaar. Hy dryf handel op Dordrecht en veg in die 1865 Basoeto-oorlog. Na die ontdekking van diamante by die Vaalrivier is hy een van die eerste delwers daar. Hy word, tesame met sy vennoot, Marcus, ryk en word 'n vooraanstaande persoon in die vroeë Kimberley. In 1880 word hy verkies tot burgemeester en 1882 lid van die Wetgewende Vergadering. Hy was een van die eerste persone wat die waarde van die goudontdekkings in beide Barberton en die Witwatersrand besef het. Sy aansprake dat hy die ontdekker daarvan was kan nie bewys word nie. In 'n waaghalsige transaksie koop hy die plaas Langlaagte vir £ 6000 terwyl sy mededingers nog huiwer. Die transaksie verseker dat hy nog meer rykdom bekom en hy word as 'n miljoenêr beskou. Van sy eiendomme was die Robinson-myn, Robinson-Deep en Randfontein Estates-myn. Hy was 'n vriend van Paul Kruger en ondersteuner van die Boere. Hy bedryf ook vir 'n tyd lank sy eie finansiële onderneming, Robinson South African Banking Coporation. Teen die einde van die 19de eeu vestig hy hom in Engeland.
Serruria
Benaming
Serruria is vernoem na James Serrurier, 'n professor in plantkunde by die Universiteit Utrecht vroeg in die agtiende eeu. Dit word spinnekopbos genoem na aanleiding van die fyn, syagtige blare wat lyk asof hulle met spinnekop se web bedek is. In Engels staan dit bekend as spiderheads.
Spesies
Spesies sluit in:
Tad Hilgenbrink
Tad Hilgenbrink (gebore 9 Oktober 1981) is 'n Amerikaanse akteur en kinematograaf. Hy is bekend vir sy rolle in die rolprente The Curiosity of Chance (2006), Epic Movie (2007), en Amusement (2008).
Ruschia festiva
Ruschia festiva is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Haliclona siphonella
Haliclona siphonella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1905 deur Thiele.
Amy-Leigh Hickman
Amy-Leigh Hickman (gebore 16 September 1997) is 'n Engelse aktrise. Sy is bekend vir haar rolle in die televisiereekse EastEnders (1985), Strike Back (2010), The Dumping Ground (2013), en Ackley Bridge (2017).
Lionel Messi
Lionel Andrés "Leo" Messi Cuccittini (gebore 24 Junie 1987 in Rosario, Santa Fe-provinsie, Argentinië) is 'n Argentynse sokkerspeler wat vir die Franse sokkerklub Paris Saint-Germain speel. Die voorspeler het van 2004 tot 2021 vir FC Barcelona se eerste span gespeel. Messi besit naas Argentynse ook Spaanse burgerskap. Sy bynaam is La Pulga ("die vlooi") wat hy te danke het aan sy kort lengte en spoed. Tydens die FIFA Sokker-Wêreldbekertoernooi in 2022 wen hy die trofee vir sy land en word as die speler van die toernooi aangewys.
Internasionale loopbaanstatistieke
Vir die Argentynse nasionale sokkerspan:
Arctotis
Arctotis (gousblomme) is 'n genus wat bestaan uit eenjarige en meerjarige blomplante wat hoort tot die familie Asteraceae. Die genus is inheems aan Botswana, Lesotho, Namibië, Suid-Afrika en Zimbabwe. In Suid-Afrika kom spesies van die genus meestal in die winterreënvalgebied voor.
Haliclona solowetzkaja
Haliclona solowetzkaja is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1929 deur Hentschel.
Haliclona simplicissima
Haliclona simplicissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1933 deur Burton.
Ruschia firma
Ruschia firma is ’n vetplant is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Semiboegri
Semiboegri (Russies: Семибугры) is 'n Kasakse dorpie in Astrachan-oblast, Rusland. Dit is die setel van die Semiboegri Plaaslike Munisipaliteit wat ook twee nabygeleë dorpies, Barani Boegor en Birjoetsjok, bevat. Soos baie ander nedersettings in Kamiziak-rajon, is Semiboegri op 'n eiland in die Wolga-rivierdelta geleë.
Die dorpie se naam kom van die Russiese woorde vir "sewe heuwels".
Demografie
Volgens Sensus 2010 het Semiboegri 1 791 inwoners gehad. Etniese Kasakke vorm die meerderheid van die dorpie se bevolking.
Kirby Howell-Baptiste
Kirby Howell-Baptiste (gebore 7 Februarie 1987) is 'n Engelse aktrise, skryfster, en vervaardiger. Sy is bekend vir haar rolle in die televisiereekse Love (2016), Downward Dog (2017), Killing Eve (2018), en Barry (2018).
GrysKrag
GrysKrag (GreyPower) is 'n organisasie sonder winsoogmerk vir ouer persone in Suid-Afrika. Dit is in 1995 gestig en word deur 'n direksie bestuur. Die organisasie se leuse is: "Met ons vaardighede en ondervinding verenig ons en help ons die toekoms bou."
Doelstellings
GrysKrag strewe die volgende doelstelling na:
Brakspruit (Rooikloofspruit)
Die Brakspruit is 'n takrivier van die Rooikloofspruit in Noordwes in Suid-Afrika.
GrysKrag
Aktiwiteite
GrysKrag bedryf aktiwiteite and projekte soos:
Jamnoje (Wolodarski-rajon)
Jamnoje (Russies: Ямное) is 'n klein Kasakse dorpie in Astrachan-oblast, Rusland wat tot die Kozlowo Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woord vir "gat".
Haliclona sordida
Haliclona sordida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1905 deur Thiele.
Faurea
Faurea bekend in Afrikaans as Beukehout is 'n genus van blomdraende plante wat behoort aan die familie Proteaceae. Die genus omvat sestien spesies wat almal in die somer reënval gebied van suidelike Afrika tot in die tropiese Afrika asook Madagaskar voorkom. Die genus is vernoem na die Suid-Afrikaanse soldaat en plantkundige William Caldwell Faure (1822-1844) wat in Indië gesneuwel het. Slegs vyf van die spesies kom in Suid-Afrika voor.
Spesies
Die spesies is as volg:
Jennie Jacques
Jennie Jacques (gebore 28 Februarie 1989) is 'n Engelse aktrise. Sy is bekend vir haar rolle in die rolprent Shank (2010) en in die televisiereekse WPC 56 (2013), Vikings (2013), en Vikings: Athelstan's Journal (2015).
Charlie Hill
Charlie Hill (6 Julie 1951 – 30 Desember 2013) was 'n Amerikaanse akteur en vervaardiger. Hy was bekend vir sy rolle in die rolprente Impure Thoughts (1985) en Reel Injun (2009), en in die televisiereekse The Bionic Woman (1976) en North of 60 (1992).
Paris La Défense Arena
Die Paris La Défense Arena (tot 12 Junie 2018 bekend as die U Arena) is 'n modulêre, veeldoelige arena geleë in Nanterre, naby die Arche de la Défense, noord van Parys. Dit is op 16 Oktober 2017 ingewy met 'n konsert deur die Rolling Stones. Dit dien sedert Desember 2017 as die hoofkwartier en tuisstadion van die Franse Top 14-rugbyspan Racing 92. Met 'n maksimum kapasiteit van 40 000 toeskouers is die U Arena een van die grootste veeldoelige arenas in Europa.
Tydens die toekomstige Olimpiese Spele in Parys 2024 sal dit die swem- en waterpolo-byeenkomste huisves.
Haliclona sorongae
Haliclona sorongae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1934 deur Brøndsted.
Gianfranco Ferré
Die internasionale mode-onderneming, wat deur Ferré in 1978 gestig is en sy volle naam gedra het, het as aandelemaatskappy (Gianfranco Ferré SpA) tot vroeg in 2014 bestaan. Die destydse eienaar van die mode-etiket het toe besluit om die onderneming se bedrywighede te staak.
Die stigting Fondazione Gianfranco Ferré, wat in Februarie 2008 deur Ferré se broer Alberto Ferré ter herdenking van Gianfranco se lewenswerk gevestig is, bestaan steeds en het sy setel in Milaan se mode- en ontwerpbuurt Tortona.
The Tinder Swindler
The Tinder Swindler is 'n Britse ware misdaad-dokumentêre rolprent geregisseer deur Felicity Morris en is op 2 Februarie 2022 op Netflix vrygestel. Die film vertel die verhaal van die Israeliese bedrieër Simon Leviev wat die dating-toepassing Tinder gebruik om individue op te spoor wat hy emosioneel manipuleer om finansiële ondersteuning vir sy weelderige leefstyl te verleen.
Storielyn en agtergrond
'n Israeliese man, gebore Shimon Hayut, het deur Europa gereis en homself voorgestel as die seun van die Russies-Israeliese diamantmagnaat Lev Leviev. Hy het die dating-toep Tinder gebruik om vroue as Simon Leviev te kontak, en het hulle geflous om vir hom geld te leen wat hy nooit terugbetaal het nie. Hy sou vroue bekoor met weelderige geskenke en hulle na aandetes op private vliegtuie neem met geld wat hy geleen het by ander vroue wat hy voorheen bedrieg het. Hy sou later voorgee dat hy deur sy "vyande" geteiken word, en dikwels dieselfde boodskappe en beelde aan elke vrou gestuur het, wat aandui dat hy pas met 'n mes aangeval is, maar dat sy lyfwag hom gered en beseer is. Hy het toe sy slagoffers gevra om hom finansieel te help weens die verbreking van 'sekuriteit', wat na bewering sy gebruik van sy kredietkaarte en bankrekeninge verhinder het; die vroue het dikwels banklenings en nuwe kredietkaarte bekom om te help. Hy sou dan die geld wat deur die misleiding verkry is, gebruik om nuwe slagoffers te lok, terwyl hy in wese 'n Ponzi-skema bedryf het. Later sou hy voorgee dat hy sy slagoffers terugbetaal deur vervalste dokumente te stuur wat vals bankoorplasings toon. en dan kontak met die slagoffers verbreek.
Kritiese reaksie
Op Rotten Tomatoes het die film 'n goedkeuringsgradering van 94% gegee, gebaseer op 17 resensies, met 'n gemiddelde gradering van 7.60/10.
Kevin Maher van The Times het die rolprent 4/5 sterre gegee, en beskryf dit as "die Jaws van internetuitgaan dokumentêre films" en het geskryf: "dit is so emosioneel, voortstuwend en kommerwekkend dat die vooruitsig van aanlyn uitgaan na The Tinder Swindler baie dwaas kan lyk." Rebecca Nicholson van The Guardian het dit ook 4/5 sterre gegee en geskryf: "The Tinder Swindler is knap en slim en laat jou meer begeer, eerder as om die loop uit elke moontlike hoek te ondersoek." Ed Cumming van The Independent het dit ook 4/5 sterre gegee en gesê: "Ten spyte van die wonderlike storielyn in die middel daarvan, verval [die film] soms in die selfbevrediging wat algemeen is aan soveel moderne dokumentêre films, met eindelose skaduagtige rekonstruksies en 'n hartverskeurende klankbaan."
Brian Lowry van CNN was meer krities oor die film en skryf: "Deur die eienskappe van 'n Lifetime-fliek met 'n aanloklike titel te kombineer, verberg die bemarkbare elemente skaars dat die storie eintlik soort van verveling is."
Ander reaksies
Na die vrystelling van die film het Tinder Leviev permanent van sy platform verbied.
Variety het berig dat Netflix beplan om die dokumentêr in 'n rolprent te omskep.
Netflix het 'n spesiale drie-ledige potgooi-metgesel gemaak wat oor die maak van die dokumentêr vertel en dieper in die lewe en metodes van Simon Leviev delf.
Op 5 Februarie 2022 het die drie slagoffers 'n GoFundMe-fondsinsamelingsveldtog gestig om hul skuld af te betaal.
Elias Xitavhudzi
Elias Xitavhudzi was ’n Suid-Afrikaanse reeksmoordenaar wat 16 mans en vroue in die 1950's in Atteridgeville, Suid-Afrika, vermoor het. Hy het net wit Suid-Afrikaners aangeval en sy moordveldtog het ’n sensasie gewek in die jare onder apartheid.
Voor sy inhegtenisneming het hy die bynaam Pangaman gekry omdat dit die wapen is waarmee hy sy slagoffers vermoor het. Ná sy skuldigbevinding is hy die doodstraf opgelê. Hy is op 14 November 1960 gehang.
Xitavhudzi was die tweede in ’n reeks van minstens ’n halfdosyn reeksmoordenaars in die township Atteridgeville.
Julius Charles Wernher
Sir Julius Charles Wernher (1850 - 1912) was mynmagnaat en deel van die sogenaamde Randlords. Hy is gebore in Darmstadt, Duitsland. Sy vader was verbonde aan die Groothertog se hof. Hy veg in die Frans-Duitse Oorlog van 1870/1. Hy aanvaar diens by Jules Porgès in Parys, net soos Alfred Beit. In 1871 stuur Porgès hom na Kimberley as 'n verteenwoordiger. Hier word hy verkies tot die mynraad en word 'n ryk en vooraanstaande man. Nadat goud aan die Witwatersrand ontdek is, brei hy sy werk soontoe uit. In 1888 word hy een van die vier oorspronklike Lewenslange Presidente van De Beers Consilidated Mines. Hy vestig hom in Londen as vennoot van Porgès toe dié aftree in 1889. Hy sit sy besigheid voort onder die naam Wernher, Beit & Co. Dit was die grootste mynhuis in die wêreld wat die Rand Mines-groepe en ander belange beheer het. Hy het Suid-Afrika net af en toe besoek en die res van sy lewe in Engeland gewoon. Hy was ook 'n kunsversamelaar. Ten tyde van sy afsterwe het hy 'n boedel van £11,000,000 nagelaat.
Prins Nicolas, Hertog van Ångermanland
Prins Nicolas van Swede, Hertog van Ångermanland (Nicolas Paul Gustaf Bernadotte; gebore 15 Junie 2015), is die jonger kind en enigste seun van prinses Madeleine en Christopher O'Neill. Hy is agtste in die lyn van opvolging van die Sweedse troon. Ten tyde van sy geboorte was hy sesde in lyn.
Geboorte
Prins Nicolas is op 15 Junie 2015 in die Danderyd-hospitaal in Danderyd, Swede, gebore. Die geboorte is begroet met 'n saluut van 21 kanonskote vanaf Skeppsholmen in Stockholm en vanaf die salueringstasies in Göteborg, Härnösand, Karlskrona en Boden. Op 17 Junie is sy name en titel by 'n staatsraad aangekondig deur sy oupa, koning Carl XVI Gustaf.
Hernici
Hulle kon lank hul onafhanklikheid bewaar, en was in 486 v.C. nog steeds sterk genoeg om 'n ooreenkoms op die basis van gelykwaardigheid te sluit met die Latyne (Dionysius van Halicarnassus, VIII 64, 68.). In 362 (Livius, VII 6 ff.) skei hulle hulself af van Rome en in 306 (Livius, IX 42.) word hul belangrikste stad Anagni ingeneem en gedegradeer tot praefectura. Maar Ferentinum, Aletrium en Verulae word beloon vir hul trou met die toestemming om 'n vry municipium te word, 'n posisie wat in daardie tyd verkieslik was bo die civitas.
Die naam van die Hernici, net soos dié van die Volsken, ontbreek op die lys van Italiaanse volke wat Polybius beskryf as leweransiers van troepe in 225 v.C.; teen hierdie tyd kan hul grondgebied dus nie apart gesien word van Latium in die algemeen nie, en dit is waarskynlik dat hulle toe al volledige Romeinse burgerskap gehad het. Die oudste Latynse inskripsies uit die gebied dateer van voor die Bondgenote-oorlog en vertoon geen lokale eienskappe.
Daar is geen bewys wat aantoon dat die Hernice ooit 'n dialek gepraat het wat werklik afgewyk het van dié van die Latyne nie; slegs een of twee aantekeninge toon aan dat hulle enkele eienaardighede in hul woordeskat gehad het, soos verwag kan word van 'n volk wat aan sy lokale gebruike vashou. Hul naam, met die agtervoegsel "co", plaas hulle egter in dieselfde groep as ander "co"-volke soos die Volsken (Volsci), wat klaarblyklik vroeëre bewoners van die weskus van Italië was, in teenstelling met byvoorbeeld die Latini wie se naam op die "no"-agtervoegsel eindig.
St. Gotthardpas
Die St. Gotthardpas (Duits: Gotthardpass, Frans: Col du Saint-Gothard, Italiaans: Passo del San Gottardo) is 'n bergpas wat Noord- en Suid-Switserland met mekaar verbind. Dit gaan oor die Sint-Gotthard-massief in die Alpe en is 2 106 m (6 909 voet) hoog. Dit verbind die dorp Airolo in die Italiaanssprekende kanton van Ticino met Andermatt in die Duitssprekende kanton Uri. Daar gaan drie tonnels onder die pas deur: die Gotthard-spoorwegtonnel (1882), die Gotthard-padtonnel (1980) en die Gotthard-basistonnel (2016).
Hellenius semiruber
Hellenius semiruber is 'n insek wat behoort tot die orde vliesvlerkiges (Hymenoptera) en die familie van die skildwespe (Braconidae). Die wetenskaplike naam van hierdie soort is die eerste keer geldig gepubliseer deur Hellen in 1958.
2022 Formule Een-seisoen
Die 2022 FIA Formule Een-seisoen is 'n topwedrenreeks vir Formule Eenmotors. Dit was die 73ste bestaansjaar van Formule Een. Die seisoen het uit 22 Grands Prix-wedrenne bestaan.
Max Verstappen was die heersende wêreldbestuurderskampioen, en Mercedes was die verdedigende wêreldkampioen vir vervaardigers nadat hulle hul 8ste wêreldkampioenskapstitel in 2021 verower het.
Pirelli was steeds die enigste bandverskaffer vir die 2022-seisoen.
Inskrywings
Die volgende spanne en renjaers het deelgeneem aan die FIA Formule 1-Wêreldkampioenskap van 2022:
Anna Scheepers
regs|250px|duimnael|Anna Scheepers (links) en lede van die Klerewerkersunie, 1943.
Sen. Anna Elizabeth Prinsloo Scheepers (Delareyrust, 18 Maart 1914 – 13 November 1999) was ’n Suid-Afrikaanse vakbondleier, onder andere langer as 35 jaar presidente van die Klerewerkersunie van Suid-Afrika (KWU) en in 'n stadium ook van die Nasionale Unie van Sigaret- en Tabakwerkers van Suid-Afrika. Sy was, saam met Johanna Cornelius en Bettie du Toit, een van die mees vooraanstaande Afrikanervroue in die vakbondbeweging.
Die KWU het onder haar leiding gestry vir regverdiger vergoeding en 'n korter werkweek. Hulle kon daarin slaag om in 1949 drie weke se betaalde verlof per jaar vir werkers beding, iets wat voorheen nie bestaan het nie. Vantevore was hul enigste betaal verlof Kersdag en Meidag. In 1949 is nog drie openbare vakansiedae bygevoeg. Die vakbond het twee fondse opgerig, dié vir hulp aan siekes en werkloses. Die KWU het hom beywer vir 'n beter lewe vir sy lede en amper geheel en al op sy eie krag en die morele ondersteuning van ander vakbondlede staatgemaak. Sommige werkgewers het die vakbond gerespekteer, terwyl ander dit gevrees het, maar sy lede is met respek behandel omdat hulle hulle altyd tot die vakbond kon wend wanneer hulle sleg behandel is.
Vroeë jare
Anna Scheepers was die tweede oudste van die nege kinders (gebore in die bestek van 20 jaar) van Jan Hendrik Scheepers, 'n armblanke-boer. Sy is op die plaas De la Rey gebore en het haar skoolopleiding deurloop aan die plaasskool Hillside en Hoërskool Monument, Krugersdorp. Weens die Groot Depressie moes sy in 1932 in haar matriekjaar die skool verlaat en agter 'n vrugtetoonbank in Malvern, Johannesburg, gaan werk om haar gesin te help onderhou. Ná skool het 'n leeftyd van selfonderrig gevolg. Omstreeks 1934 het sy betrokke geraak by die KWU toe Jaffe & kie. haar in hul rokfabriek as strykster in diens geneem het. Dit was die begin van haar lewenslange stryd om die waardigheid van alle werkers en om gelykheid vir vroue op alle lewensterreine.
Vakbondleier
Slegs vier jaar nadat sy tot die KWU toegetree het, word sy in 1938 op die ouderdom van net 24 jaar verkies tot presidente van die KWU van SA. In 1939 het sy hoedemaaksters in ’n vakbond georganiseer en gehelp om hul Nywerheidsraad in Transvaal te stig. Sy het werkers in manshoede-fabrieke georganiseer asook klerewerkers van Kroonstad en Wepener, en die glaswerkers van Johannesburg. Gedurende die Tweede Wêreldoorlog het sy in die Johannesburgse Prysbeheerraad gedien asook in die Demobiliserings- en Rehabilitasieraad. In 1950, met die aanvaarding van die Wet op die Onderdrukking van Kommunisme, is sy, Solly Sachs (algemene sekretaris van die KWU) en Johanna Cornelius as kommuniste gelys. Soos talle ander vakbondleiers van destyds, het sy Rusland voor die oorlog besoek.
In 1955 het sy gedien in die Loonraad vir ondersoek in die klerebedryf as werkersverteenwoordiger en ook in 1956 as assessor in die Nywerheidshof van Ondersoek insake werkreservering in die klerebedryf.